b"\n_START_ARTICLE_\nInfinity\n_START_SECTION_\nAmbientaci\xc3\xb3\n_START_PARAGRAPH_\nEl joc es desenvolupa al futur, aproximadament 175 anys endavant. La humanitat s'ha expandit a altres planetes i els pa\xc3\xafsos s'han fusionat en grans federacions que cerquen aconseguir la supremacia comercial i pol\xc3\xadtica sobre els altres competidors. Aquesta idea est\xc3\xa0 present al joc i les seves missions, on sempre tendrem un grup redu\xc3\xaft de soldats especialitzats que tenen un objectiu concret que assolir m\xc3\xa9s que no pas una guerra oberta entre dues fraccions.\n_START_SECTION_\nPanoceania\n_START_PARAGRAPH_\n\xc3\x89s la facci\xc3\xb3 m\xc3\xa9s rica i amb la tecnologia m\xc3\xa9s avan\xc3\xa7ada. La personalitat d'aquest ex\xc3\xa8rcit surt de la gran quantitat de cavallers amb armadura pesada que poden incloure. T\xc3\xa9 unes arrels occidentals que inspiren el disseny de les seves miniatures, que tenen pareixen dur posades armadures medievals.\n_START_SECTION_\nYu Jing\n_START_PARAGRAPH_\nS\xc3\xb3n l'altre gran pot\xc3\xa8ncia que hi ha present en el joc i prov\xc3\xa9 de la fusi\xc3\xb3 de nacions d'\xc3\x80sia. Tenen tamb\xc3\xa9 tecnologia avan\xc3\xa7ada i el seu aspecte recorda a diverses cultures orientals, com poden ser els samurais o els ninjes.\n_START_SECTION_\nAriadna\n_START_PARAGRAPH_\nAriadna \xc3\xa9s una facci\xc3\xb3 que prov\xc3\xa9 d'una nau espacial que es va perdre a un forat de l'espai-temps. Els seus tripulants es van establir a un planeta molt ric en un mineral valu\xc3\xb3s, per\xc3\xb2 no han aconseguit desenvolupar la seva tecnologia tant com la resta de faccions del joc. Un cop recuperat el contacte amb la resta de faccions humanes, lluiten per a sobreviure i seguir sent independents. El seu disseny recorda a les tropes especials presents als ex\xc3\xa8rcits actuals.\n_START_SECTION_\nHaqqislam\n_START_PARAGRAPH_\nLes nacions isl\xc3\xa0miques s'ha unit en aquesta facci\xc3\xb3, que t\xc3\xa9 el control d'un sol sistema, i s\xc3\xb3n una pot\xc3\xa8ncia menor. Els seus trets b\xc3\xa0sics s\xc3\xb3n l'amor per la filosofia i la medicina. El seu aspecte s'inspira en el desert i la guerra de guerrilles, ja que t\xc3\xa9 tropes amb turbants i moltes infanteries lleugeres.\n_START_SECTION_\nN\xc3\xb2mades\n_START_PARAGRAPH_\nAquells que estaven descontents amb el control de les grans pot\xc3\xa8ncies es van independitzar a tres grans naus i viuen ara fora de la llei viatjant per l'espai. La seva est\xc3\xa8tica punk i cridanera reflecteix la seuva forma de vida, ja que s\xc3\xb3n contrabandistes i pirates inform\xc3\xa0tics experts.\n_START_SECTION_\nEx\xc3\xa8rcit combinat\n_START_PARAGRAPH_\nAquest ex\xc3\xa8rcit alien\xc3\xadgena est\xc3\xa0 format per diverses races controlades per una intel\xc2\xb7lig\xc3\xa8ncia superior. El seu objectiu \xc3\xa9s la conquesta i sotmetre a totes les formes de vida al seu control. L'estil de les miniatures reflecteix diverses races alien\xc3\xadgenes, algunes amb habilitats pel camuflatge i l'ocultaci\xc3\xb3 i d'altres amb blindatge i for\xc3\xa7a bruta.\n_START_SECTION_\nAleph\n_START_PARAGRAPH_\nAquesta facci\xc3\xb3 \xc3\xa9s \xc3\xbanica pel fet que tots s\xc3\xb3n androides i responen a les ordres d'una intel\xc2\xb7lig\xc3\xa8ncia artificial que controla les xarxes de comunicaci\xc3\xb3. El seu objectiu \xc3\xa9s aconseguir l'estabilitat pol\xc3\xadtica entre la resta de faccions i mant\xc3\xa9 una vigil\xc3\xa0ncia cont\xc3\xadnua per assegurar el seu objectiu. Per tal de crear els seus cyborgs, s'han inspirat en la mitologia grega i v\xc3\xa8dica.\n_START_SECTION_\nTohaa\n_START_PARAGRAPH_\nAquests alien\xc3\xadgenes s\xc3\xb3n els darrers en arribar a escena, per\xc3\xb2 v\xc3\xa9nen disposats a canviar moltes coses. De fet, s\xc3\xb3n els \xc3\xbanics que han aconseguit fer front amb \xc3\xa8xit a les temibles ofensives de l'ex\xc3\xa8rcit combinat. Els seus trets distintius s\xc3\xb3n la biotecnologia i les seves relacions socials, que es basen en grups enlla\xc3\xa7ats de fins a tres soldats que es comuniquen mitjan\xc3\xa7ant feromones. El seu aspecte \xc3\xa9s humanoide i tenen armadures que s\xc3\xb3n una mescla d'organismes biol\xc3\xb2gics i mec\xc3\xa0nics que augmenten les seves habilitats.\n_START_SECTION_\nMercenaris\n_START_PARAGRAPH_\nEls mercenaris no s\xc3\xb3n una facci\xc3\xb3 pr\xc3\xb2piament dita, ja que \xc3\xbanicament actuen en favor d'aquells que els paguen les seves altes tarifes. S\xc3\xb3n refor\xc3\xa7os que es poden incloure en algunes llistes i s\xc3\xb3n molt diferents entre si, ja que engloben diferents races i habilitats especials \xc3\xbaniques.\n_START_SECTION_\nLa taula i l'escenografia\n_START_PARAGRAPH_\nEn aquest joc l'escenografia \xc3\xa9s fonamental per a gaudir d'una bona partida, ha de ser abundant i d'una escala adequada. Recordem que el joc \xc3\xa9s una guerra de guerrilles, per tant, no \xc3\xa9s habitual lluitar en terreny obert i s\xc3\xad que ho \xc3\xa9s avan\xc3\xa7ar mentre ens cobrim amb l'escenografia. Les regles del joc tenen en compte la majoria de tipus d'elements que se'ns puguin oc\xc3\xb3rrer, ja siguin edificis, boscs, llacs, zones de baixa visibilitat, etc._NEWLINE_Un altre punt important del joc que dep\xc3\xa8n de l'escenografia s\xc3\xb3n les l\xc3\xadnies de visi\xc3\xb3, que determinen aquelles miniatures que poden disparar o reaccionar al veure a un enemig efectuant una acci\xc3\xb3."